Държавен вестник, бр. 21, 2021 г., стр. 146

СТР.  146	
Д Ъ Р Ж А В Е Н  В Е С Т Н И К 	
БРОЙ  21
(3) Разработените проекти на длъжностни 
характеристики, с изключение на тези на слу-
жителите на пряко подчинение на председателя 
на ВКС, се съгласуват с ръководителя на изгот-
вилия проекта на длъжностната характеристика.
(4) Екземпляр от утвърдената длъжностна 
характеристика се връчва на служителя, заемащ 
длъжността, и се подписва от него.
Чл. 96. (1) Изменение на длъжностните 
характеристики може да се извършва по 
инициатива на главния секретар, на преките 
ръководители или на звеното, отговарящо за 
управлението на човешките ресурси, при:
1. настъпили промени в характера и орга-
низацията на работата;
2. изменения във функциите на админис- 
тративното звено;
3. въвеждане на нови стандарти, модели 
и/или технологии за осъществяване на опреде-
лени административни дейности или работни 
процеси;
4. предписания от контролни органи.
(2) В едномесечен срок от настъпилите 
промени по ал. 1 се разработва и утвърждава 
изменената длъжностна характеристика, екзем-
пляр от която се връчва на служителя, заемащ 
длъжността, и се подписва от него.
Раздел II 
Изисквания и несъвместимости
Чл. 97. (1) За съдебен служител в админис-
трацията на ВКС може да бъде назначено 
лице, което:
1. е български гражданин, гражданин на 
друга държава – членка на Европейския съюз, 
на друга държава – страна по Споразумението 
за Европейското икономическо пространство, 
или на Конфедерация Швейцария;
2. е навършило пълнолетие;
3. не е поставено под запрещение;
4. не е осъждано на лишаване от свобода 
за умишлено престъпление от общ характер:
5. не е лишено по съответен ред от правото 
да заема определена длъжност;
6. отговаря на минималните изисквания за 
степен на завършено образование и ранг или 
професионален опит, както и на специфичните 
изисквания, предвидени в нормативните актове 
за заемане на съответната длъжност.
(2) За главен секретар се назначава лице, 
което отговаря на условията по ал. 1 и е 
български гражданин, има завършено висше 
образование с образователно-квалификаци-
онна степен „магистър“ по професионално 
направление „Право“ и има не по-малко от 
5 години юридически стаж.
(3) За ръководител сектор „Защита на кла-
сифицираната информация“ се назначава лице, 
което отговаря на условията по ал. 1 и има 
само българско гражданство, получило е раз-
решение за достъп до ниво на класифицирана 
информация „Строго секретно“ и притежава 
необходимите професионални и нравствени 
качества.
Чл. 98. (1) Не може да бъде назначено за 
съдебен служител лице, което:
1. би се оказало в йерархическа връзка на 
ръководство и контрол със съпруг или съпруга, 
с лице, с което е във фактическо съжителство, 
с роднина по права линия без ограничения, по 
съребрена линия до четвърта степен включи-
телно или по сватовство до четвърта степен 
включително;
2. е едноличен търговец, неограничено 
отговорен съдружник в търговско дружество, 
управител, търговски пълномощник, търговски 
представител, прокурист, търговски посредник, 
ликвидатор или синдик, член на орган на уп-
равление или контрол на търговско дружество 
или кооперация;
3. е съветник в общински съвет;
4. заема ръководна или контролна длъжност 
в политическа партия;
5. работи по трудово правоотношение при 
друг работодател, освен като преподавател във 
висше училище;
6. е адвокат, нотариус, частен съдебен изпъл-
нител или упражнява друга свободна професия.
(2) На ръководни и експертни длъжности 
може да бъдат назначавани само лица с висше 
образование.
(3) Когато възникне някое от основанията 
за несъвместимост, съдебният служител е 
длъжен в 7-дневен срок да уведоми за това 
работодателя.
(4) При встъпването си в длъжност, както и 
всяка година до 15 май, съдебният служител е 
длъжен да подава пред работодателя декларация 
за имущество и интереси по чл. 35 от Закона за 
противодействие на корупцията и за отнемане 
на незаконно придобитото имущество.
Чл. 99. При назначаването на съдебни слу-
жители в администрацията на ВКС се прилагат 
несъвместимостите по чл. 340а, ал. 2 и чл. 343а 
от Закона за съдебната власт и по Кодекса на 
труда (КТ).
Чл. 100. Докато изпълнява длъжността 
си, главният секретар не може да членува в 
политическа партия или коалиция, организа-
ция с политически цели, както и да извършва 
политическа дейност.
Раздел III 
Назначаване
Чл. 101. (1) Назначаването на главния сек-
ретар и на съдебен служител, чиято дейност е 
свързана с осъществяването на правомощията 
на ВКС, се извършва след провеждането на 
конкурс.
(2) Председателят на ВКС може да определя 
и други длъжности, които да се заемат след 
провеждането на конкурс.
(3) За съдебен помощник се назначава лице, 
издържало конкурс за съдебен служител.